Author: vzor
Company: MZV SR

Predkladacia   správa

Slovenská republika je členom, resp. zmluvnou stranou viac ako 100 medzinárodných a medzivládnych organizácií, programov fondov a konferencií (ďalej len MO). 
Zmyslom členstva SR  v medzinárodných organizáciách  je efektívne presadzovanie  jej zahraničnopolitických záujmov v jednotlivých oblastiach ich činnosti.
Predkladaný materiál poskytuje prehľad  o členstve Slovenskej republiky v MO,   informácie o finančných aspektoch členstva SR v jednotlivých MO  a predpokladanom vývoji v ďalšom období.
Cieľom  materiálu  je   poskytnúť súhrnnú informáciu o výdavkoch  zo  štátneho 
rozpočtu, spojených s členstvom SR v medzinárodných organizáciách za obdobie rokov 2004 – 2005, o pláne platieb na rok 2006 a posúdiť na základe stanovísk jednotlivých ústredných orgánov  štátnej správy, odborných garantov členstva Slovenskej republiky v medzinárodných organizáciách  význam  a perspektívy členstva v týchto organizáciách v ďalšom období, ako aj navrhnúť efektívnejší systém uhrádzania členských príspevkov Slovenskej republiky  do  MO.
	Materiál nemá  finančný, ekonomický, environmentálny dopad a vplyv na zamestnanosť a podnikateľské prostredie. Rozhodnutím vlády SR dôjde k prerozdeleniu kompetencií vo vzťahu k platbám realizovaným doposiaľ centralizovaným spôsobom prostredníctvom MZV SR z finančných prostriedkov každoročne prideľovaných MF SR do rozpočtu MZV SR.